
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1908 

20 Οκτωβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εφάπαξ οικονομική ενίσχυση για επισκευή οικιών και 
αντικατάσταση οικοσκευής σεισμοπαθών κατοί¬ 
κων της Νομαρχιακής Αυτοδιοίκησης Εύβοιας 1 

Κατάργηση Νομικού Προσώπου Δημοσίου Δικαίου και 
σύσταση δύο νέων Νομικών Προσώπων Δημοσίου 
Δικαίου στο Δήμο Φλώρινας με τις επωνυμίες: «24η 
Σχολική Επιτροπή Δημοτικού Σχολείου Δ.Δ. Σκο¬ 
πιάς» και «25η Σχολική Επιτροπή Νηπιαγωγείου 
Δ.Δ. Σκοπιάς». 2 


ΑΠΟΦΑΣΕΙ Σ 

Αριθ,Γ3α/2130 (1) 

Εφάπαξ οικονομική ενίσχυση για επισκευή οικιών και αντι¬ 
κατάσταση οικοσκευής σεισμοπαθών κατοίκων της 
Νομαρχιακής Αυτοδιοίκησης Εύβοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ. 57/73 «Περί λήψεως μέτρων 
Κοινωνικής Προστασίας Οικονομικά αδυνάτων» (ΦΕΚ149 
τ.Α') 

2. Την αρ. Δ1α/4232/74 εγκ. 257 «Περί εφαρμογής του 
Π.Δ. 57/73, περί λήψεως μέτρων Κοινωνικής Προστασίας 
των οικονομικά αδυνάτων». 

3. Τις διατάξεις του αρθρ. 22 του Ν. 2362/95 « περί Δη¬ 
μοσίου Λογιστικού (ΦΕΚ 247 τ. Α'). 

4. Το γεγονός ότι, από τις διατάξεις της παρούσας, προ- 
καλείται εφάπαξ δαπάνη σε βάρος του Κρατικού Προϋ¬ 
πολογισμού ύψους πενήντα εννέα εκατομμυρίων 
(59.000.000) δρχ. η οποία καλύπτεται από το Λογαριασμό 
Α' Κοινωνικών Βοηθειών, Φ. 220 ΚΑΕ 2739 για την Νομαρ¬ 
χιακή Αυτοδιοίκηση Εύβοιας. 

5. Την αρ. 1107147/1239/0006Α/4.10.97 Κοινή Απόφαση 
του Πρωθυπουργού και του Υπουργού Οικονομικών «Πε¬ 


ρί αναθέσεως αρμοδιοτήτων του Υπουργού Οικονομικών 
στους Υφυπουργούς Οικονομικών» (ΦΕΚ922/Β'). 

6. Την αριθμ. 5803/13.11.98 Κοινή Απόφαση του Πρω¬ 
θυπουργού και του Υπουργού Υγείας και Πρόνοιας « Πε¬ 
ρί αναθέσεως αρμοδιοτήτων του Υπουργού Υγείας και 
Πρόνοιας στους Υφυπουργούς» (ΦΕΚ 1178/Β'). 

7. Το αρ. οικ. 11750/4.8.99 έγγραφο της Νομαρχικής 
Αυτοδιοίκησης Εύβοιας, με το οποίο ζητείται η κάλυψη 
δαπάνης επισκευής οικιών και η αντικατάσταση των οικο¬ 
σκευών. 

8. Την ανάγκη οικονομικής ενίσχυσης των σεισμοπαθών 
οικογενειών, αποφασίζουμε: 

1. Εγκρίνουμε τη χορήγηση εφάπαξ οικονομικής ενί¬ 
σχυσης, το ύφος της οποίας δεν μπορεί να υπερβεί το 
ποσό των δύο εκατομμυρίων (2.000.000) δρχ. στους 
πληγέντες από το σεισμό της 8.2.99 κατοίκους της Νο¬ 
μαρχιακής Αυτοδιοίκησης Εύβοιας για την αποκατά¬ 
σταση των ζημιών των κατοικιών και οικοσκευών τους 
και με την προϋπόθεση ότι είναι κάτοχοι μιας και μόνο 
κύριας κατοικίας. 

2. Η σχετική δαπάνη, που θα προκληθεί θα βαρύνει τις 
πιστώσεις του Λογαριασμού Α' Κοινωνικών Βοηθειών της 
Νομαρχιακής Αυτοδιοίκησης Εύβοιας, ο οποίος έχει επι¬ 
χορηγηθεί από την πίστωση του ΚΑΕ 2739 του Υπουργεί¬ 
ου Υγείας και Πρόνοιας, προϋπολογισμού του οικονομι¬ 
κού έτους 1999. 

3. Η αναγνώριση των δικαιούχων της ανωτέρω εφάπαξ 
οικονομικής ενίσχυσης θα γίνεται με απόφαση του οικεί¬ 
ου Νομάρχη ή του εξουσιοδοτημένου υπ'αυτού οργάνου, 
κατόπιν υποβολής εκ μέρους των ενδιαφερομένων σχετι¬ 
κής αιτήσεως και δικαιολογητικών, που θα καθορίζει η Νο¬ 
μαρχιακή Υπηρεσία Πρόνοιας. Το ύψος της οικονομικής 
ενίσχυσης, για κάθε οικογένεια θα καθορίζεται σύμφωνα 
με τις οδηγίες του παραρτήματος της απόφασης από την 
αρμόδια επιτροπή. 

4. Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚ. ΧΡΙΣΤΟΔΟΥΛΑΚΗΣ ©. ΚΟΤΣΩΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρίθμ. 8134 (2) 

Κατάργηση Νομικού Προσώπου Δημοσίου Δικαίου και 

σύσταση δύο νέων Νομικών Προσώπων Δημοσίου 

Δικαίου στο Δήμο Φλώρινας με τις επωνυμίες: «24η 

Σχολική Επιτροπή Δημοτικού Σχολείου Δ.Δ. Σκο¬ 
πιάς» και «25η Σχολική Επιτροπή Νηπιαγωγείου Δ.Δ. 

Σκοπιάς». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 «Δη¬ 
μοτικός και Κοινοτικός Κώδικας». 

2. Τις διατάξεις του Ν. 2539/97 και του άρθρου 27 του Ν. 
2081/92. 

3. Την αριθμ. 14390/9.10.1989 απόφαση Νομάρχη Φλώ¬ 
ρινας για τη σύσταση νομικού προσώπου δημοσίου δικαί¬ 
ου στην Κοινότητα Σκοπιάς με την επωνυμία «Κοινοτική 
Σχολική Επιτροπή Δημοτικού και Νηπιαγωγείου» (ΦΕΚ 
816/ 23.10.1989/τεύχος Β'). 

4. Τις αριθμ. 286, 287 και 288/99 αποφάσεις του Δημο¬ 
τικού Συμβουλίου Φλώρινας, αποφασίζουμε: 

1. Καταργούμε το Νομικό Πρόσωπο Δημοσίου Δικαίου 
με την επωνυμία «Σχολική Επιτροπή Δημοτικού Σχολείου 
- Νηπιαγωγείου Σκοπιάς» που είχε συσταθεί με την αριθμ. 
14390/9.10.1989 απόφαση Νομάρχη Φλώρινας. 

2. Συνιστούμε δύο νέα Νομικά Πρόσωπα Δημοσίου Δι¬ 
καίου στον Δήμο Φλώρινας για την καλύτερη λειτουργία 
των σχολικών μονάδων, δεδομένου ότι το Δημοτικό Σχο¬ 
λείο και το Νηπιαγωγείο Σκοπιάς δεν συσΓεγαζονται, με 
τις εξής επωνυμίες: 

«24η Σχολική Επιτροπή Δημοτικού Σχολείου Δ.Δ. Σκο¬ 
πιάς» και 

«25η Σχολική Επιτροπή Νηπιαγωγείου Δ.Δ. Σκοπιάς». 

3. Σκοπός των δύο παραπάνω Νομικών Προσώπων ει 
ναι: 

α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κλπ. 


β. Η εκτέλεση μικρών έργων για επισκευή και συντήρη¬ 
ση των διδακτηρίων. 

γ. Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

δ. Η φροντίδα για την εξεύρεση άλλων πόρων καιοεφο- 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

4. Πόροι των δύο παραπάνω νομικών προσώπων είναι: 

α. Ετήσια επιχορήγηση του Δήμου 

β. Ετήσια επιχορήγηση του κράτους 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτυπο των παρεχόμενων 
πραγμάτων ή υπηρεσιών. 

ε. Πρόσοδοι από την περιουσία του 

5. Περιουσία: α) Γιατην «24η Σχολική Επιτροπή Δημοτι¬ 
κού Σχολείου Δ.Δ. Σκοπιάς» όλη η ακίνητη και κινητή πε¬ 
ριουσία που ανήκει στο Δημοτικό Σχολείο Δ.Δ. Σκοπιάς. 

β) Για την «25η Σχολική Επιτροπή Νηπιαγωγείου Δ.Δ. 
Σκοπιάς» όλη η ακίνητη και κινητή περιουσία που ανήκει 
στο Νηπιαγωγείο Δ.Δ. Σκοπιάς. 

6. Τα παραπάνω νομικά πρόσωπα εκπροσωπούνται στα 
δικαστήρια και σε κάθε δημόσια αρχή από τον πρόεδρο 
του Δ.Σ. του κάθε νομικού προσώπου και όταν αυτός 
απουσιάζει ή κωλύεται από τον αντιπρόεδρο. 

7. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
Φλώρινας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 12 Οκτωβρίου 1999 
Με εντολή Γενικού Γραμματέα Περιφέρειας 
Η Διευθύντρια 
ΑΝ. ΠΑΠΑΔΟΠΟΥΛΟΥ 


ΑΠΟ ΓΟ ΕΘΝΙΚΟ ΤΥΠΟΓΡΑΦΕΙΟ 


